ಪ್ರಗತಿಪರ ಕೃಷಿಕ ಅಬ್ದುಲ್ ರವೂಫ್ ಶೇಖ್ ಹೃದಯಾಘಾತದಿಂದ ನಿಧನ ಕಾರವಾರ: ಉತ್ತರ ಕನ್ನಡ ಜಿಲ್ಲೆಯ ಬನವಾಸಿಯ ಪ್ರಗತಿ ಪರ ರೈತರು, ಕೃಷಿ ವಿಜ್ಞಾನಿ ಅಬ್ದುಲ್ರವೂಪ್ ಎ. ಶೇಖ್ 75ಅವರು ಹೃದಯಾಘಾತದಿಂದ ನಿಧನರಾದರು. ಆಧುನಿಕ ಕೃಷಿ ಪದ್ಧತಿಯಲ್ಲಿ ಅಪಾರ ಆಸಕ್ತಿ ಹೊಂದಿರುವ ಇವರು ಕೃಷಿ ರಂಗದಲ್ಲಿ ಅವರು ಮಹಾನ್ ಸಾಧನೆ ಮಾಡಿದ್ದಾರೆ. ಬನಾವಸಿಯ ಅನಾನಸ್ನ್ನು ರಾಷ್ಟ್ರ ಮಟ್ಟದಲ್ಲಿ ಪರಿಚಯಿಸಿದ ಕೀರ್ತಿ ಇವರದು. ಕೃಷಿಯಲ್ಲಿ ಹೊಸ ತಂತ್ರಜ್ಞಾನ, ಹಾಗೂ ಆವಿಷ್ಕಾರ ಅಳವಡಿಸುವ ಅಭಿರುಚಿ ಹೊಂದಿದ್ದ ಇವರು ಅನಾನಸ್ ಮತ್ತು ಬಾಳೆ ಕೃಷಿಯಲ್ಲಿ ವಿಶೇಷ ಪರಿಣಿತಿ ಸಾಧಿಸಿದ್ದರು. ಅಲ್ಲದೇ ತಮ್ಮ ಸುತ್ತಮುತ್ತಲಿನ ಕೃಷಿಕರಿಗೆ ಉತ್ತಮ ಮಾರ್ಗದರ್ಶನವನ್ನೂ ನೀಡುತ್ತಿದ್ದರು ಅಬ್ದುಲ್ರವೂಪ್ ಇವರಿಗೆ ಡಾ. ಎಮ್.ಎಚ್.ಮರಿಗೌಡ ಪ್ರಗತಿಪರ ತೋಟಗಾರಿಕಾ ಕೃಷಿ ಪ್ರಶಸ್ತಿ, 2006ರಲ್ಲಿ ಧಾರವಾಡದ ಕೃಷಿ ವಿಶ್ವವಿದ್ಯಾಯದಿಂದ ಗೌರವ ಡಾಕ್ಟರೇಟ ಪ್ರದಾನ ಮಾಡಲಾಗಿತ್ತು. ಅದರಂತೆ ಶ್ರೀ ಶ್ರೀ ಶಿವಮೂರ್ತಿ ಮುರಘರಾಜೇಂದ್ರ ಸ್ವಾಮೀಜಿ ಮುರಘಾಮಠ ಅವರು ನೀಡಿದ ಕಾಯಕರತ್ನ ಅಲ್ಲದೇ ನಮ್ಮ ಸಂಸ್ಥೆಯಿಂದ 2012 ರಲ್ಲಿ ವಿ. ಆರ್. ದೇಶಪಾಂಡೆ ಮೆಮೊರಿಯಲ್ ಟ್ರಸ್ಟ್ ಜೀವಮಾನ ಸಾಧನೆ ಪ್ರಶಸ್ತಿಯನ್ನು ನೀಡಿ ಗೌರವಿಸಿದೆ. ಅವರ ನಿಧನಕ್ಕೆ ಅನೇಕ ಗಣ್ಯರು ಕಂಬನಿ ಮಿಡಿದಿದ್ದಾರೆ.